Espoon käräjäoikeus

Espoon käräjäoikeus oli yksi Helsingin hovioikeuspiirin kuudesta käräjäoikeudesta. Vuoden 2019 alussa sen korvasi vastuualueeltaan laajempi Länsi-Uudenmaan käräjäoikeus, joka uudessa käräjäoikeusjaossa on yksi kolmesta Helsingin hovioikeuspiirin käräjäoikeudesta.

Sen tuomiopiiriin kuuluivat Espoon ja Kauniaisten kaupungit. Ulosottoa koskevissa valitusasioissa Espoon käräjäoikeus vastasi koko Länsi-Uudenmaan ulosottoviraston toimialueesta. Yrityssaneerausasioita Espoon KO hoiti oman tuomiopiirin lisäksi Tuusulan ja Vantaan käräjäoikeuksien alueilta.

Käräjäoikeudessa työskenteli noin 70 henkilöä. Toimintaa johti laamanni Olli Saunanoja. Espoon käräjäoikeus toimi Kilossa osoitteessa Vitikka 1 B 2, 02630 Espoo. Samassa rakennuksessa on Länsi-Uudenmaan poliisilaitos.

Lähteet

Espoo
Suomen entiset käräjäoikeudet